《万山堂呈史察使》
元代·方回

质肃英声盖九州，名孙吾获与之游。
胸中所学万青简，堂上有亲双黑头。
买砚新添行橐重，抄书勤过野庐幽。
雕鞍长剑纷纷是，人物如斯岂易求。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。